Author: Stefka Todorova
Last saved by: Mariana Georgieva
Company: HP Inc.

П Р О Т О К О Л  № 04
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 10.02.2023 г. 

Днес, 10.02.2023 г. /петък/ от 12.00 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
Стефан Гроздев 
	    Севдалин Мавров

На заседанието присъстват: Стефка Тодорова и Светла Кирилова, главни експерти – съдебна администрация, и Мариана Георгиева, технически сътрудник.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 30.01.2023 г. – 09.02.2023 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Приема за сведение справката с предварително изразено становище по повод исканията на председателите на съдилища за периода 30.01.2023 г. – 09.02.2023 г. и

1.1. ПРИЕМА ЗА СВЕДЕНИЕ уведомлението от председателя на Административен съд - Благоевград за прекратяване на трудовото правоотношение със съдебен служител на длъжност „съдебен деловодител“ в служба „Регистратура“, считано от 01.02.2023 г. 
и
ДАВА СЪГЛАСИЕ за предприемане на действия по назначаване на съдебен служител по реда на чл. 343 от ЗСВ и чл. 138 от ПАС за 1 /една/ щ. бр. за длъжност „съдебен деловодител“ в Административен съд - Благоевград.

1.2. ПРИЕМА ЗА СВЕДЕНИЕ уведомлението от председателя на Окръжен съд съд - Пазарджик за назначаване на съдебен служител след провеждане на конкурс за длъжност „съдебен администратор“, считано от 01.02.2023 г. и трансформиране на 1 /една/ щ. бр. за длъжност „административен секретар“ в 1 /една/ щ. бр. „човешки ресурси“ и назначаване по реда на чл. 343, ал. 2 от ЗСВ на „съдебен деловодител“ на длъжността „човешки ресурси“
 и
ДАВА СЪГЛАСИЕ за назначаване на съдебен служител по реда на чл. 68, ал. 1, т. 4 от КТ на освободената щ. бр. за „съдебен деловодител“ и обявяване и провеждане на конкурс за заемане  на 1 /една/ щ. бр. за длъжност „съдебен деловодител“ в Окръжен съд - Пазарджик.

1.3. ПРИЕМА ЗА СВЕДЕНИЕ уведомлението от председателя на Административен съд - Велико Търново за назначаването на съдебен служител по реда на чл. 343, ал. 2 от ЗСВ, съгласно решение на КСА по пр.2/2023 г., на длъжност „съдебен деловодител“, считано от 01.02.2023 г.

1.4. ПРИЕМА ЗА СВЕДЕНИЕ уведомлението от председателя на Районен съд – Червен бряг за подадена молба за преместване на съдебен служител от АС-София в РС-Червен бряг на длъжност „съдебен секретар“
и
НЕ ВЪЗРАЗЯВА назначаването по реда на чл. 343, ал. 2 от ЗСВ на съдебен служител на 1 /една/ щ. бр. за длъжност „съдебен секретар“, считано от 20.02.2023 г. в Районен съд - Червен бряг.

2. ОТНОСНО: Становище рег. индекс ВСС-11770/02.02.2023 г. от председателя на Районен съд - Пирдоп във връзка с решение на КСА-СК по протокол № 28/07.12.2022 г., т. 1.2 за съкращаване на 1 /една/ щ. бр. за длъжност „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА ЗА СВЕДЕНИЕ становището на председателя на Районен съд - Пирдоп във връзка с Решение на комисията по протокол № 28/07.12.2022 г., т. 1.2. 
2.2. ПОТВЪРЖДАВА решението си по протокол № 28/07.12.2022 г., т. 1.2 за съкращаване на 1 /една/ щ. бр. за длъжност „съдебен секретар“ по щата на Районен съд - Пирдоп.
Щатната бройка е освободена, считано от 14.12.2022 г.
	2.3. ИЗПРАЩА на комисия „Бюджет и финанси“, за сведение.
	2.4. Внася в заседание на Съдийската колегия на ВСС за разглеждане и произнасяне.

3. ОТНОСНО: Искане рег. индекс ВСС-2133/09.02.2023 г. от председателя на Административен съд - Благоевград за увеличаване щатната на численост с 1 /една/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „съдебен помощник“ по щата на Административен съд - Благоевград.
МОТИВИ: Административен съд - Благоевград е един от високо натоварените административни съдилища, което е тенденция за последните години. За първото полугодие на 2022 г. действителната натовареност на съдиите по брой дела за разглеждане от 1 съдия месечно е 21,03 при 19,49 средно за АдмС. Съдът разполага с 12 щ. бр. за съдия, които се подпомагат от 34 съдебни служители. Съотношението съдебни служители/съдии – 2,83 е под средното за административните съдилища - 3,07, поради което е невъзможно оптимизиране щатната численост на администрацията. Искането на председателя за разкриване на 1 щ. бр. за длъжност „съдебен помощник“ е основателно предвид обособените четири тричленни състава; броя на съдиите и разглеждането на административните дела от всичките съдии, без диференцирано обособяване по материя; високата натовареност на съда и ниското съотношение съдебни служители/съдии.
След разкриване на щатове за съдебни служители в АдмС-Благоевград съотношението съдебни служители/съдии ще е 3,16. 
Щатната бройка ще бъде осигурена чрез съкращаване на освободени през м. 12.2022 г. щатове за съдебни служители от РС-Пирдоп, съгласно т. 2 от настоящия протокол и от РС-Видин, съгласно решение на КСА-СК по протокол № 3/01.02.2023 г., т. 7.

3.2. ИЗПРАЩА на комисия „Бюджет и финанси“, за становище по финансовата обезпеченост, ведно с решение по т. 2 от настоящия протокол и решение по протокол № 3/01.02.2023 г., т. 7 на КСА-СК.
	3.3. При положително решение на комисия „Бюджет и финанси“, да се внесе в Съдийската колегия на ВСС, за разглеждане и произнасяне.

ПРЕДСЕДАТЕЛ 			
НА КОМИСИЯТА:        /п/
				БОЯН НОВАНСКИ

	ЧЛЕНОВЕ:	
				    
Боян Магдалинчев ..…/п/….……

Стефан Гроздев……/п/………….

Севдалин Мавров ……/п/…........

Драгомир Кояджиков……/п/…...